b'\n_START_ARTICLE_\nMentuhotepi\n_START_SECTION_\nDokazi\n_START_PARAGRAPH_\nMentuhotepi je dokazan na steli iz Karnaka in skarabejskem pe\xc4\x8datu neznanega porekla s priimkom (prenomen), ki se lahko bere Sevahenre, Sevad\xc5\xbeenre ali Seankhenre. Razen tega so leta 1924 v ru\xc5\xa1evinah Horovega templja v Edfuju odkrili dve Mentuhopetijevi sfingi. Ne eni je prenomen  Seankhenre, na drugi pa nomen Mentuhotepi. Dokazan je tudi na Torinskem seznamu kraljev pod priimkom Seankhenre.\n_START_SECTION_\nIme\n_START_PARAGRAPH_\nPrepoznavanje Mentuhotepija je trajalo ve\xc4\x8d let. J\xc3\xbcrgen von Beckerath ga je pod imenom  Mentuhotep VII. uvrstil med faraone Sedemnajste dinastije,  Wolfgang Helck pa ga je imenoval  Mentuhotep VI. V nedavni Ryholtovi rekonstrukciji Torinskega seznama kraljev je pod imenom  Seankhenre Mentuhotepi uvr\xc5\xa1\xc4\x8den v \xc5\xa0estnajsto dinastijo.\n_START_SECTION_\nVladanje\n_START_PARAGRAPH_\n\xc4\x8ce je Ryholtovo prepoznavanje Mentihotepija na Torinskem seznamu kraljev pravilno, je na prestolu nasledil Sekhemre Sankhtavi Neferhotepa III. in vladal samo eno leto. Njegovo vladavino so verjetno zaznamovali stalni konflikti s Hiksi iz Petnajste dinastije. V tem \xc4\x8dasu je bil polo\xc5\xbeaj \xc5\xa0estnajste dinastije \xc5\xbee zelo \xc5\xa1ibak in Mentuhotepi je vladal samo \xc5\xa1e Tebam in njeni okolici. Na njegovi steli iz Karnaka Mentuhotepi zanosno izjavlja \xc2\xbbJaz sem kralj v Tebah, to je moje mesto\xc2\xab. Tebe imenuje \xc2\xbbgospodarica cele de\xc5\xbeele, zmagoslavno mesto\xc2\xab. Poro\xc4\x8da tudi o tem, da je vsiljivce potisnil nazaj v \xc2\xbbtujo de\xc5\xbeelo\xc2\xab, pri \xc4\x8demer ni jasno ali gre za Hikse ali za Nubijce. Mentuhoptepijeva voja\xc5\xa1ka mo\xc4\x8d je verjetno petirana. Faraon je bil povezan z bogom Sekmetom, ki je ubijal svoje sovra\xc5\xbenike z \xc2\xbbgore\xc4\x8do sapo\xc2\xab. _NEWLINE_Mentuhotepija je nasledil Nebirirav I., ki je v Gornjem Egiptu vladal ve\xc4\x8d kot 25 let.'